इंसानों की तरह पशु-पक्षियों में भी सोचने-समझने की अक्ल होती है। वह भी खुले आसमां में अपनी जिदंगी जीना चाहते हैं। वह भी प्यार और दुलार की चाह रखते हैं। दूसरी ओर इंसान अपनी भूख और क्षुधा तृप्ति के लिए निरह प्राणियों की हत्या करने से बाज नहीं आता। बेजुबान जानवरों की देश में हो रही हत्या पर आधारित कहानी का पंचम राग संस्था के बैनर तले पार्थ सारथी के निर्देशन में 'मांस का रूदन' का मंचन कालिदास रंगालय में बुधवार को किया गया। मंच पर भोजपुरी कलाकार मनोज टाइगर ने एकल अभिनय से दर्शकों को बेजुबान जानवरों से प्यार और उनकी हत्या न करने का संदेश दिया।